Document ID: 31992R0153

KOMISSION ASETUS (ETY) N:o 153/92,
annettu 23 päivänä tammikuuta 1992,
viinien ja rypäleen puristemehun kuvausta ja esittelyä koskevista yksityiskohtaisista säännöksistä annetun asetuksen (ETY) N:o 3201/90 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 1734/91(2), ja erityisesti sen 72 artiklan 5 kohdan,
sekä katsoo, että
neuvoston asetuksessa (ETY) N:o 2392/89(3), sellaisena kuin se on viimeksi muutettuna asetuksella (ETY) N:o 2356/91(4), annetaan yleiset säännöt viinien ja rypälemehujen kuvauksesta ja esittelystä,
komission asetuksessa (ETY) N:o 3201/90(5), sellaisena kuin se on viimeksi muutettuna asetuksella (ETY) N:o 3298/91(6), annetaan viinien ja rypälemehujen kuvausta ja esittelyä koskevat yksityiskohtaiset soveltamissäännöt,
Chilen pyyntö huomioon ottaen olisi säädettävä, että tästä maasta peräisin olevat viinit, jotka saadaan yksinomaan kahdesta lajikkeesta, voisivat olla varustettuja näiden kahden lajikkeen nimellä, kun niitä pidetään kaupan yhteisössä,
Clavelin-mallinen pullo on perinteisesti varattu Ranskassa tietyille määritetyillä alueilla tuotetuille laatuviineille (tma-laatuviinit); olisi sopivaa säilyttää tämä rajoitus, koska tämä pullomalli voi tuoda mieleen tietyt viinin ominaispiirteet tai tietyn alkuperän;
Portugalissa Cantil-pullomalli on ollut perinteisesti yleisessä käytössä roseeviineille; tätä pulloa voidaan pitää perinteisenä myös muille viineille; kuitenkin otettaessa huomioon Portugalin nimitysten uudelleenjärjestäminen maan yhteisöön liittymisen vuoksi ei ole mahdollista laatia tällä hetkellä tarkkaa luetteloa näistä nimityksistä; ei olisi kuitenkaan oikeutettua estää perinteisesti Cantil-mallisissa pulloissa esiteltyjä viinejä säilyttämästä tätä mahdollisuutta, varsinkin kun on kyse tma-laatuviinistä ja "vinho regionalista"; tämän vuoksi olisi säädettävä, että tätä pullomallia käytettäisiin vain roseeviineihin sekä ennen luokitustaan tma-laatuviineinä ja vinho regionalina perinteisesti esiteltyihin viineihin,
Etelä-Afrikka, Argentiina, Unkari ja T Osekkoslovakia ovat pyytäneet asetuksen (ETY) N:o 3201/90 liitteiden I, II ja IV mukauttamista; olisi katsottava nämä pyynnöt oikeutetuiksi, ja
tässä asetuksessa säädetyt toimenpiteet ovat viinien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3201/90 seuraavasti:
1) Lisätään 13 artiklan 2 kohdan a alakohtaan nimen "Australiasta" jälkeen nimi "Chilestä".
2) Muutetaan 20 artiklaa seuraavasti:
- Lisätään 1 kohtaan c alakohta seuraavasti:
"c) ilmaisulla Clavelin lyhytkaulaista tilavuudeltaan 0,62 litran lasipulloa, jonka sylinterinmuotoinen vartalo ja leveät olkapäät antavat siitä tanakan vaikutelman ja jonka mittasuhteet ovat noin:
NUM kokonaiskorkeus/
DEN pohjan halkaisija
= 2,75
sylinterinmuotoisen osan korkeus = NUM kokonaiskorkeus/
DEN 2
".
- Korvataan 2 kohdan b alakohdan i alakohta seuraavasti:
"i) kun kyseessä ovat yhteisöstä peräisin olevat viinit:
- Saksassa, Italiassa ja Kreikassa ainoastaan liitteessä V oleville viineille,
- Portugalissa roseeviineille sekä sellaisille tma-laatuviineille ja vinho regional -viineille, jotka on ennen niiden luokitusta tma-laatuviiniksi tai vinho regionaliksi jo esitelty todellisesti ja perinteisesti Cantil-mallia olevissa pulloissa".
- Lisätään 2 kohtaan c alakohta seuraavasti:
"c) Clavelin-pullomallin käyttö on varattu liitteessä V oleville tma-laatuviineille."
3) Muutetaan liitteitä I, II, IV ja V tämän asetuksen liitteen mukaisesti.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä tammikuuta 1992.

Labels: 3
17